section_heading: Povijest i obostrani utjecaji
paragraph_text: Složena povijest Ukrajine i njezinih susjeda govori o bitnom obostranom utjecaju kada je u pitanju tradicionalna kuhinja. Ukrajina je nakon 14. stoljeća izgubila političku neovisnost te se više od 6. stoljeća nalazila pod velikim političkim i drugim utjecajem Poljske, Litve i Rusije. Ipak, taj je utjecaj bio značajno obostran. Paradoksalno je to da su kolonizatori Ukrajine često više prihvaćali ukrajinsku kuhinju nego što su to činili sami Ukrajinci. Ukrajinska nacionalna kuhinja posebno je veliki utjecaj imala na Rusiju sve do 19. stoljeća. U ukrajinskoj kuhinji primjećuju se također mađarski, rumunjski, slovački i drugi utjecaji s obzirom na to da je nekoliko milijuna Ukrajinaca prebivalo upravo na tim prostorima.